Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 691/14/7701	Bardejov, 23.12.2014
EEČ : 2-54-131-2014

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bardejov
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
     dňa 27.09.2014 v čase okolo 20.15 hod. v Reštaurácií Alnus v obci Smilno číslo 211, okr. Bardejov podnapitom stave, bezdôvodne dva krát otvorenou dlaňou ruky udrel XXXXX po hlave, kde po upozornení čašníčky XXXXX, nar. XXXXX, trvale bytom XXXXX aby sa ukľudnil, z barového pultu zobral do ruky dekoračný predmet s XXXXX ju naháňala okolo pultu a snažil sa ju napadnúť, pričom niekoľko krát s ním udrel po barovom pulte, potom zobral do ruky veľkú tácku ktorú bezdôvodne hodil po zákazníkovi XXXXX, ktorý z obavy aby ho ďalej nenapádal ušiel do WC kde sa zavrel, pričom obvinený v zlosti začal prevracať a hádzať kreslá a barové stoličky po reštaurácií, lomcovať s výčapným zariadením, hodil dekoračný predmet o zem, čím poškodil dekoračný predmet ako aj samotnú dlážku v reštaurácií a tak opäť už s poškodeným dekoračným predmetom v ruke začal naháňať čašníčku a druhého zákazníka XXXXX po reštaurácií ako aj v jej okolí, ktorým vulgárne nadával, kde po tom čo z WC späť do reštaurácie prišiel zákazník XXXXX a držal dvere aby sa obvinený nedostal späť do reštaurácie, tak tento s poškodeným dekoračným predmetom búchal po okne reštaurácie, ktoré poškodil a keď videl, že k reštaurácií prišlo auto, tak začal z terasy smerom k autu hádzať stoličky, čím takto svojim konaním spôsobil spoločnosti ALNUS Slovakia s.r.o. so sídlom Duklianska č. 11, Bardejov, IČO: 44047649 na poškodení zariadenia škodu v celkovej výške 803,51- Eur, pričom fyzickým napadnutím poškodených XXXXX, nar. XXXXX trvale bytom XXXXX a XXXXX, nar. XXXXX, trvale bytom XXXXX neboli spôsobené také zranenia, ktoré by si vyžadovali lekárske ošetrenie,

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka PZ Obvodného oddelenia PZ v Bardejove zo dňa 27.09.2014 sp. zn. ČVS:ORP-XXXXX bolo obvinenému XXXXX vznesené obvinenie pre prečin poškodzovania cudzej veci podľa § 245 ods. 1 Trestného zákona a prečin výtržníctva podľa § 364 ods. 1 písm. a/ Trestného zákona pre skutok, ktorý je uvedený vo výrokovej časti tohto uznesenia.

	Vyšetrovanie predmetnej trestnej veci bolo povereným príslušníkom PZ Obvodného oddelenia PZ v Bardejove ukončené dňa 16.12.2014 a vyšetrovací spis bol predložený Okresnej prokuratúre Bardejov s návrhom na podanie obžaloby na ďalšie konanie.

	Preskúmaním na vec sa vzťahujúceho vyšetrovacieho spisu bolo skúmané, či nie sú splnené podmienky na postup prokurátora podľa § 216 Trestného poriadku.

	Do zápisnice o výsluchu obvineného obvinený XXXXX v celom rozsahu priznal spáchanie skutku, ktorý sa mu kladie za vinu. Obvinený svoje konanie oľutoval a súhlasil s prípadným postupom podľa § 216 Trestného poriadku. Z dohody o náhrade škody uzavretej dňa 16.12.2014 medzi obvineným XXXXX a poškodeným XXXXX konateľom spoločnosti ALNUS Slovakia s.r.o. a z potvrdenia podpísaného poškodeným uvedeného dňa vyplýva, že spôsobenú škodu obvinený XXXXX uhradil poškodenému XXXXX.

	Z obsahu vyšetrovacieho spisu je zrejmé, že obvinený XXXXX nebol doposiaľ súdne trestaný a nie je vedený v evidencii priestupkov. 

	Podľa § 216 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b)	nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné opatrenie na jej náhradu, a 
c)	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

	Podľa ustanovenia § 245 ods. 1  Trestného zákona je  stanovená trestná sadzba odňatia slobody až na jeden roka a podľa ustanovenia § 364 ods. 1 Trestného zákona je stanovená trestná sadzba odňatia slobody až na tri roky.

	Na základe vyššie uvedených skutočností bolo zistené, že obvinený XXXXX sa ku skutku, ktorý je mu kladený za vinu priznal a nie sú pochybnosti, že svoje priznanie vykonal slobodne vážne a zrozumiteľne. Svoje konanie oľutoval. Materiálnu škodu, ktorú svojim konaním spôsobil uhradil a svojim doterajším životom preukázal, že rozhodnutie podľa ustanovenia § 216 Trestného poriadku možno považovať za postačujúce.

	Z uvedených dôvodov bolo preto rozhodnuté tak, ako je to uvedené vo výrokovej časti tohto uznesenia.

	Podľa ustanovenia § 216 ods. 2 Trestného poriadku bola obvinenému XXXXX určená skúšobná doba v trvaní jedného roka,  ktorá začína právoplatnosťou uznesenia o podmienečnom zastavení trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Jevčák
prokurátor